[Video] Ma kry groot verrassing toe sy dogtertjie soekFoto: ‘n Skermskoot uit die video. Toe ma Billie Jo Decker op soek was na haar vyfjarige dogtertjie, Breanna, het sy op dié toneel in hul sitkamer afgekom. Klein Breanna het besluit om die gesin se kalf in die huis te bring sodat sy bietjie tyd saam met die dier kan deurbring. Breanna lyk of botter in haar mond nie kan smelt nie, maar mamma weet van beter. “Wil jy vir my vertel hoe sy in die huis gekom het,” vra ma Billie Jo terwyl die kalf alte gemaklik in die middel van die sitkamer lê. “Uhm, die deur was oop en ek het anderpad gekyk en toe, uhm,” probeer Breanna tevergeefs. Dan probeer sy haar volgende strategie deur by die kalf te gaan lê en dié twee lyk omtrent soos vinkel en koljander. Hoewel Billie Jo streng probeer wees, smelt haar hart vinnig. “Ek weet jy het vir haar die deur oopgemaak, maar dit is te spesiaal vir woorde.” https://www.facebook.com/diply/videos/435727570134744/